Det foreslås at Sjælerejse sammenskrives med Astralprojektion - de omhandler samme tema/emne. Astralprojektion-interwiki omhandler temaet/emnet. Fx den tyske artikel omhandler både sjælerejse og Astralprojektion (astralrejse). -- () 13. feb. 2024, 00:21 (CET)
Den tyske artikel er en sammenblanding af forskellige fænomener, og her bruges sjælerejser først om det fænomen, der kaldes sjælevanding på dansk, altså livet efter døden. Den tyske artikel bruger altså begrebet Seelenreise i en meget bred betydning, der ikke svarer helt til dansk sprogbrug.
Det giver dog mest mening at skelne mellem sjælevandring, sjælerejser og astralprojektion, der dækker forskellige fænomener og har forskellig historisk og kulturel baggrund. Derfor anbefaler jeg, at man fastholder de tre artikler som forskellige. 
Sjælerejser er et gammelt fænomen, der stammer fra shamanisme og forhistorisk tid og findes i forskellige religioner og filosofier og peger på muligheden af at opleve sjælen.
Astralprojektioner eller astralrejser er en mere snæver fagbetegnelse, der stammer fra okkultismen og blandt andet er blevet udbredt gennem Teosofien. Grundantagelsen er, at der findes en astral sfære uafhængigt af den fysiske, og det begreb og den antagelse er ikke en del af de gamle religioner, hvor sjælerejser praktiseres. Sjælerejser er ikke noget, der stammer fra det moderne alternative miljø, og det vil være en forvirrende sammenblanding af fænomener, hvis artiklen både skal dække opfattelser af livet efter døden og reinkarnation, indre shamanistiske rejser og dybdepsykologi samt moderne alternative okkulte opfattelser af, at der findes et såkaldt astralplan, og at mennesket har et astrallegeme. 
Derfor synes jeg, de tre artikler skal bibeholdes med henvisninger til hinanden og forklaringer på forskellene. () 13. feb. 2024, 18:49 (CET)
Sætter du lighedstegn mellem reinkarnation og sjælevandring? -- () 13. feb. 2024, 18:58 (CET)
Nej, det gør jeg ikke, men det vil for nogen være en almindelig måde at bruge ordet sjælevandring på. Det er f.eks. den betydning, som ordet sjælevandring gives i Den Store Danske.
Jeg troede egentlig, der var en selvstændig artikel om sjælevandring, men det fænomen beskrives under artiklen om reinkarnation. () 13. feb. 2024, 19:08 (CET)
Reinkarnation er et lidt bredere begreb end sjælevandring. "Sjælerejser" og "sjælevandring" er under alle omstændigheder to meget forskellige fænomener. Sjælerejser er en midlertidig rejse i bevidstheden med det formål at opnå forbindelse med det sjælelige, mens sjælevandring er til en cyklus af genfødsel, der strækker sig over mange liv, og skal føre til endelig frigørelse, Moksha eller Nirvana () 13. feb. 2024, 19:18 (CET)
